স্টাফ রিপোর্টার ॥ হবিগঞ্জ সদর উপজেলা চেয়ারম্যান প্রার্থী সৈয়দ আহমদুল হকের সমর্থনে সদর উপজেলার পুর্বভাদৈই গ্রামে এক নির্বাচনীয় সভা অনুষ্ঠিত হয়েছে। গতকাল বিকেলে মোঃ জবরু মিয়া চৌধুরীর সভাপতিত্বে ও সিরাজ চৌধুরীর পরিচালনায় অনুষ্ঠিত সভায় প্রধান অতিথি হিসেবে উপস্থিত ছিলেন হবিগঞ্জ সদর উপজেলা চেয়ারম্যান প্রার্থী সৈয়দ আহমদুল হক। এতে বিশেষ অতিথি হিসেবে উপস্থিত ছিলেন ইউপি চেয়ারম্যান চৌধুরী মিজবাহুল বারী লিটন। এতে বক্তব্য রাখেন হাজী আম্বর আলী, আঃ মালেক মেম্বার, সফিক মেম্বার, মানিক মেম্বার, নিম্বর মুন্সী, আঃ হক, আব্দুস শহীদ, আঃ ছমেদ, হাজী আঃ হেকিম, আঃ জলিল, শামছুল হক প্রমূখ। সভায় বক্তারা বলেন, ভোটের দিন কোন অরাজকতার সৃষ্টি হলে প্রয়োজনে রক্তের বিনিময়ে তা প্রতিহত করার প্রত্যয় ব্যক্ত করেন।